ddrg/super_eurlex huggingface dataset:
KOMMISSIONENS FORORDNING (EF) Nr. 1803/95 af 25. juli 1995 om ændring af forordning (EØF) nr. 2253/92 om gennemførelsesbestemmelser for den særlige ordning for forsyning af De Kanariske Øer med vinprodukter for produktionsåret 1994/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 56, stk. 4,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (3), senest ændret ved forordning (EF) nr. 3290/94 (4), særlig artikel 3, stk. 4, og artikel 7, stk. 2, og

ud fra følgende betragtninger:

Den foreløbige forsyningsopgørelse og støttebeløbene for produktionsåret 1994/95 er fastsat i Kommissionens forordning (EØF) nr. 2253/92 af 31. juli 1992 om gennemførelsesbestemmelser for den særlige ordning for forsyning af De Kanariske Øer med vinprodukter (5), senest ændret ved forordning (EF) nr. 3332/94 (6); i betragtning af den særlige situation, der er opstået på De Kanariske Øer som følge af lukningen af den eneste betydelige virksomhed for aftapning af vin, der indføres i uaftappet stand, bør den mængde, der er fastsat for vin, der indføres på flaske, tilpasses for at imødekomme den stigende efterspørgsel;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Bilag I og II til forordning (EØF) nr. 2253/92 erstattes af bilag I og II til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 148 af 30. 6. 1995, s. 31.

(3) EFT nr. L 173 af 27. 6. 1992, s. 13.

(4) EFT nr. L 349 af 31. 12. 1994, s. 105.

(5) EFT nr. L 219 af 4. 8. 1992, s. 30.

(6) EFT nr. L 350 af 31. 12. 1994, s. 56.

BILAG I

>TABELPOSITION>

BILAG II

Støttebeløb for produkter, der er omhandlet i bilag I, og som stammer fra Fællesskabets marked

>TABELPOSITION>
KOMMISSIONENS FORORDNING (EF) Nr. 1801/95 af 25. juli 1995 om fastsættelse af det største vandindhold i korn, der tilbydes til intervention i visse medlemsstater i høståret 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 1664/95 (2), særlig artikel 5, og

ud fra følgende betragtninger:

Ved Rådets forordning (EØF) nr. 2731/75 af 29. oktober 1975 om fastsættelse af standardkvaliteter for blød hvede rug, byg, majs, sorghum og hård hvede (3), senest ændret ved forordning (EØF) nr. 2054/93 (4), er bl.a. det største vandindhold i korn, undtagen hård hvede, fastsat til 14 %; ved Kommissionens forordning (EØF) nr. 689/92 af 19. marts 1992 om fastsættelse af fremgangsmåden ved og betingelserne for interventionsorganernes overtagelse af korn (5), senest ændret ved forordning (EF) nr. 1800/95 (6), er det største vandindhold fastsat til 14,5 %; i samme forordning er det endvidere i artikel 2, stk. 4, fastsat, at medlemsstaterne på anmodning og på visse betingelser kan bemyndiges til at forhøje vandindholdet til 15 % for kornarter, som tilbydes til intervention undtagen majs og sorghum;

visse medlemsstater har anmodet herom;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

De i bilaget anførte medlemsstater bemyndiges til at fastsætte det største vandindhold til 15 % for korn, der er nævnt i samme bilag, og som tilbydes til intervention i høståret 1995/96.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 158 af 8. 7. 1995, s. 13.

(3) EFT nr. L 281 af 1. 11. 1975, s. 22.

(4) EFT nr. L 187 af 29. 7. 1993, s. 6.

(5) EFT nr. L 74 af 20. 3. 1992, s. 18.

(6) Se side 24 i denne Tidende.

BILAG

Største vandindhold i korn, der tilbydes til intervention i høståret 1995/1996

>

TABELPOSITION>
KOMMISSIONENS FORORDNING (EF) Nr. 1769/95 af 24. juli 1995 om justering af tilpasningsstøtten og tillægsstøtten til raffineringsindustrien for sukker for produktionsåret 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved forordning (EF) nr. 1101/95 (2), særlig artikel 36, stk. 6, og

ud fra følgende betragtninger:

Ifølge artikel 36 i forordning (EØF) nr. 1785/81 ydes der i produktionsårene 1995/96-2000/01 som interventionsforordning en tilpasningsstøtte til raffineringsindustrien for præferencerårørsukker indført til Fællesskabet på 0,10 ECU/100 kg sukker, udtrykt i hvidt sukker; ifølge samme bestemmelse ydes der i samme periode en tillægsstøtte af samme størrelse for raffinering af råt rørsukker, der er produceret i de franske oversøiske departementer;

i artikel 36, stk. 4, i forordning (EØF) nr. 1785/81 er det fastsat, at både tilpasningsstøtten og tillægsstøtten justeres for et givet produktionsår, under hensyntagen til størrelsen af den for det pågældende produktionsår fastsatte lagerafgift og de foregående justeringer; lagerafgiften for produktionsåret 1995/96 er ved Kommissionens forordning (EF) nr. 1611/95 (3) fastsat til 3,62 ECU/100 kg hvidt sukker; dette beløb repræsenterer omregnet til nye ecu det samme beløb som for produktionsåret 1994/95; de to nævnte former for støtte bør derfor i betragtning af de foregående justeringer fastsættes til 1,30 ECU/100 kg sukker udtrykt i hvidt sukker for produktionsåret 1995/96;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

Den tilpasningsstøtte og den tillægsstøtte, der er omhandlet i henholdsvis artikel 36, stk. 1 og 3, i forordning (EØF) nr. 1785/81, forhøjes for produktionsåret 1995/96 til 1,30 ECU/100 kg sukker, udtrykt i hvidt sukker.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 177 af 1. 7. 1981, s. 4.

(2) EFT nr. L 110 af 17. 5. 1995, s. 1.

(3) EFT nr. L 153 af 4. 7. 1995, s. 22.
KOMMISSIONENS FORORDNING (EF) Nr. 1770/95 af 24. juli 1995 om ændring af forordning (EF) nr. 360/95 om salg ved almindelig licitation af vinalkohol, som interventionsorganerne ligger inde med, til eksport

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3877/88 af 12. december 1988 om generelle regler for afsætning af alkohol, der er fremstillet i henhold til de i artikel 35, 36 og 39 i forordning (EØF) nr. 822/87 omhandlede destillationer, og som interventionsorganerne ligger inde med (1), og

ud fra følgende betragtninger:

Ved Kommissionens forordning (EØF) nr. 377/93 (2), senest ændret ved forordning (EF) nr. 3152/94 (3), blev der fastsat nærmere bestemmelser for afsætning af alkohol, der er fremstillet i henhold til de i artikel 35, 36 og 39 i Rådets forordning (EØF) nr. 822/87 (4), senest ændret ved forordning (EF) nr. 1544/95 (5), omhandlede destillationer, og som interventionsorganerne ligger inde med;

det er i Fællesskabets interesse, at afsætningen af den alkohol, der blev givet tilslag på i forbindelse med Kommissionens forordning (EF) nr. 360/95 (6) vedrørende almindelige licitation nr. 170/94 og 171/94, sker på de deri fastsatte betingelser for anvendelse og forarbejdning; under disse omstændigheder bør tilslagsmodtageren kunne udsætte betalingen af den alkohol, han har fået tilslag på, til den 26. september 1995;

da de erhvervsdrivende fortsat bør behandles ensartet, bør den oprindeligt fastsatte dato for overtagelse af oplagringsomkostningerne dog fastholdes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Artikel 6, stk. 2, i forordning (EF) nr. 360/95 affattes således:

»2. Tilslagsmodtageren betaler og overtager risikoen for tyveri, svind og ødelæggelse af den alkohol, som han har fået tilslag på i forbindelse med de i denne forordning omhandlede licitationer, senest den 26. september 1995. Tilslagsmodtageren bærer omkostningerne ved oplagringen af denne alkohol senest den 26. juni 1995.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 26. juni 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 346 af 15. 12. 1988, s. 7.

(2) EFT nr. L 43 af 20. 2. 1993, s. 6.

(3) EFT nr. L 332 af 22. 12. 1994, s. 34.

(4) EFT nr. L 84 af 27. 3. 1987, s. 1.

(5) EFT nr. L 148 af 30. 6. 1995, s. 31.

(6) EFT nr. L 41 af 23. 2. 1995, s. 14.
KOMMISSIONENS FORORDNING (EF) Nr. 1771/95 af 24. juli 1995 om sjette ændring af forordning (EF) nr. 3146/94 om undtagelsesforanstaltninger til støtte for markedet for svinekød i Tyskland

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

På grund af udbrud af klassisk svinepest i visse produktionsområder i Tyskland blev der indført undtagelsesforanstaltninger for støtte til markedet for svinekød i denne medlemsstat ved Kommissionens forordning (EF) nr. 3146/94 (3), senest ændret ved forordning (EF) nr. 1211/95 (4);

efter artikel 4 i forordning (EF) nr. 3146/94 skal produkter, der er fremstillet af leverede fedesvin, udføres inden den 1. juli 1995; i betragtning af den nuværende sundhedssituation bør udførslen kunne videreføres efter nævnte dato, da eksportmængderne fortsat er ubetydelige i forhold til den samlede udførsel af forarbejdede produkter;

der er konstateret nye udbrud af klassisk svinepest i Kreis Diepholz i Niedersachsen; området bør derfor indbefattes i de støtteforanstaltninger, der blev indført ved forordning (EF) nr. 3146/94;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EF) nr. 3146/94 foretages følgende ændringer:

1) I artikel 4, stk. 2, udgår »inden den 1. juli 1995«.

2) I bilag II, nr. 1, indsættes »Kreis DIEPHOLZ«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 332 af 22. 12. 1994, s. 23.

(4) EFT nr. L 120 af 31. 5. 1995, s. 3.
KOMMISSIONENS FORORDNING (EF) Nr. 1763/95 af 20. juli 1995 om ændring af forordning (EF) nr. 1600/95 om gennemførelsesbestemmelser for importordningen og om åbning af toldkontingenter for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1538/95 (2), særlig artikel 13, stk. 3, og artikel 16, stk. 4, og

ud fra følgende betragtninger:

I artikel 14, stk. 1, i Kommissionens forordning (EF) nr. 1600/95 (3) er der fastsat en frist på ti dage efter forordningens ikrafttrædelse for indgivelse af ansøgninger om importlicenser; da De Europæiske Fællesskabers Tidende, i hvilken forordningen er trykt, er udkommet med forsinkelse, bør fristen forlænges med 20 dage;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I artikel 14, stk. 1, i forordning (EF) nr. 1600/95 ændres »og første gang i de første ti dage« til »og første gang i de første 30 dage«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 148 af 30. 6. 1995, s. 17.

(3) EFT nr. L 151 af 1. 7. 1995, s. 12.
RÅDETS FORORDNING (EF) Nr. 1761/95 af 29. juni 1995 om anden ændring af forordning (EF) nr. 3366/94 om fastsættelse for 1995 af foranstaltninger til bevarelse og forvaltning af fiskeressourcerne i det regulerede område, der er defineret i konventionen om det fremtidige multilaterale samarbejde vedrørende fiskeriet i det nordvestlige Atlanterhav

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

I forordning (EF) nr. 3366/94 (2) er der fastsat fangstkvoter for medlemsstaterne i reguleringsområdet for 1995;

ved forordning (EF) nr. 850/95 (3) er der for 1995 fastsat en autonom kvote for hellefisk i NAFO-underområde 2 og 3 på 18 630 tons;

efter bilaterale forhandlinger har Det Europæiske Fællesskab og Canadas regering undertegnet et godkendt protokollat om fiskeri og er blevet enige om at anvende det midlertidigt;

ifølge det godkendte protokollat begrænser EF-flåderne deres fangster af hellefisk i NAFO-område 3LMNO til 5 013 tons fra den 16. april 1995;

for at sikre bevarelsen af hellefiskbestanden bør der fastsættes bestemmelser om fremsendelse af fangstplaner for dette fiskeri;

forordning (EF) nr. 3366/94 bør derfor ændres -

UDSTEDT FØLGENDE FORORDNING:

Artikel 1

I forordning (EF) nr. 3366/94 foretages følgende ændringer:

1) Bilag I erstattes af bilaget til nærværende forordning.

2) Følgende artikel indsættes:

»Artikel 2a

Medlemsstaterne underretter Kommissionen om fangstplanen for fiskeriet efter hellefisk i det regulerede område og aflægger senest den 1. december 1995 rapport til Kommissionen om dens gennemførelse.«

Artikel 2

Alle medlemsstaternes fangster af hellefisk i NAFO-underområde 2 og 3 efter den 15. april 1995, men forud for udstedelsen af denne forordning, fratrækkes i kvoten i bilaget.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 29. juni 1995.

På Rådets vegne

J. BARROT

Formand

(1) EFT nr. L 389 af 31. 12. 1992, s. 1.

(2) EFT nr. L 363 af 31. 12. 1994, s. 60. Forordningen er ændret ved forordning (EF) nr. 850/95 (EFT nr. L 86 af 20. 4. 1995, s. 1).

(3) EFT nr. L 86 af 20. 4. 1995, s. 1.

BILAG

»BILAG I

>TABELPOSITION>
KOMMISSIONENS FORORDNING (EF) Nr. 1851/95 af 26. juli 1995 om ændring af forordning (EØF) nr. 1995/92 om gennemførelsesbestemmelser, for så vidt angår kartoffelstivelse til den importordning, der er fastsat i interimsaftalen mellem Det Europæiske Økonomiske Fællesskab og Det Europæiske Kul- og Stålfællesskab på den ene side og Republikken Polen på den anden side i forbindelse med gennemførelsen af den landbrugsaftale, som er indgået under forhandlingerne i Uruguay-rundens regi

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3, stk. 1, og

ud fra følgende betragtninger:

For at tage hensyn til den eksisterende importordning for korn og som følge af den landbrugsaftale, som er indgået under de multilaterale handelsforhandlinger i Uruguay-rundens regi, må der indføres overgangsforanstaltninger med henblik på at tilpasse præferenceordningerne for så vidt angår delvis fritagelse for importafgift for kartoffelstivelse henhørende under KN-kode 1108 13 00 med oprindelse i Republikken Polen;

ved Kommissionens forordning (EØF) nr. 1995/92 (2), senest ændret ved forordning (EØF) nr. 250/93 (3), er der fastsat visse gennemførelsesbestemmelser for de importkontingenter, der er åbnet på præferencevilkår med hensyn til nedsat importafgift; i mellemtiden er interimsaftalen blevet erstattet af Europaaftalen; som følge af de aftaler, som er indgået under de multilaterale handelsforhandlinger i Uruguay-rundens regi, er det nødvendigt at tilpasse bestemmelserne;

satserne i den fælles toldtarif er dem, der gælder på dagen for erklæringen vedrørende den importerede mængdes overgang til fri omsætning;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I forordning (EØF) nr. 1995/92 ændres »importafgift« til »importafgifter« i produktionsåret 1995/96 alle steder til »importtold«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra 1. juli 1995 til 30. juni 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 349 af 22. 12. 1994, s. 105.

(2) EFT nr. L 199 af 18. 7. 1992, s. 14.

(3) EFT nr. L 231 af 14. 9. 1993, s. 14.
KOMMISSIONENS FORORDNING (EF) Nr. 1814/95 af 26. juli 1995 om udstedelse af importlicenser for bananer inden for toldkontingentet for tredje kvartal af 1995

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2),

under henvisning til Kommissionens forordning (EF) nr. 478/95 af 1. marts 1995 om supplerende bestemmelser for anvendelsen af Rådets forordning (EØF) nr. 404/93, for så vidt angår ordningen vedrørende toldkontingentet for indførsel af bananer til Fællesskabet og om ændring af forordning (EØF) nr. 1442/93 (3), ændret ved forordning (EF) nr. 702/95 (4), særlig artikel 4, stk. 3, og

ud fra følgende betragtninger:

Ved Kommissionens forordning (EØF) nr. 1442/93 (5), senest ændret ved forordning (EF) nr. 1164/95 (6), er der fastsat gennemførelsesbestemmelser for EF's importordning for bananer; ved forordning (EF) nr. 478/95 er der fastsat supplerende bestemmelser vedrørende det toldkontingent, der er fastsat i artikel 18 og 19 i forordning (EØF) nr. 404/93, og samtidig ændres forordning (EØF) nr. 1442/93;

i artikel 2 i Kommissionens forordning (EF) nr. 1387/95 af 19. juni 1995 om udstedelse af importlicenser for bananer inden for toldkontingentet for tredje kvartal af 1995 og om indgivelse af nye ansøgninger (7), er det fastsat, hvilke mængder der endnu kan indgives ansøgninger om importlicens for vedrørende tredje kvartal af 1995; ifølge artikel 4, stk. 3, i forordning (EF) nr. 478/95 fastsættes det hurtigst muligt, hvilke mængder der kan udstedes licenser for vedrørende det eller de pågældende oprindelsessted(er);

bestemmelserne i denne forordning bør få virkning straks, så licenserne kan udstedes så hurtigt som muligt;

Forvaltningskomitéen for Bananer har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

For så vidt angår nye ansøgninger som omhandlet i artikel 4, stk. 1, i forordning (EF) nr. 478/95 udstedes der importlicenser for tredje kvartal af 1995 inden for det toldkontingent for indførsel af bananer, der er fastsat i artikel 18 og 19 i forordning (EØF) nr. 404/93 for den mængde, der er anført i den nye licensansøgning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

(3) EFT nr. L 49 af 4. 3. 1995, s. 13.

(4) EFT nr. L 71 af 31. 3. 1995, s. 84.

(5) EFT nr. L 142 af 12. 6. 1993, s. 6.

(6) EFT nr. L 117 af 24. 5. 1995, s. 14.

(7) EFT nr. L 134 af 20. 6. 1995, s. 22.
KOMMISSIONENS FORORDNING (EF) Nr. 1817/95 af 26. juli 1995 om ændring af forordning (EF) nr. 1502/95 om gennemførelsesbestemmelser for produktionsåret 1995/96 til Rådets forordning (EØF) nr. 1766/92 for så vidt angår fastsættelse af importtold for korn

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 1664/95 (2), særlig artikel 10, stk. 4, og

ud fra følgende betragtninger:

I artikel 4 i Kommissionens forordning (EF) nr. 1502/95 (3) er det fastsat, at den repræsentative børsnotering på markedet i USA er et af de elementer, der anvendes ved fastlæggelse af de repræsentative cif-importpriser; da noteringen for hård hvede og byg også er repræsentativ for anden foderkorn, har den pågældende børs (»MidAmerica Commodity Exchange«) en sådan karakter, at der bør fastsættes alternative noteringer, som anvendes ved bestemte lejligheder; de offentligt tilgængelige fob-noteringer i USA kan anvendes i denne forbindelse; forordning (EF) nr. 1502/95 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Bilag II til forordning (EF) nr. 1502/95 affattes som vist i bilaget til denne forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 158 af 8. 7. 1995, s. 13.

(3) EFT nr. L 147 af 30. 6. 1995, s. 13.

BILAG

»BILAG II

>TABELPOSITION>